O‘zbekistonga «Amnesty International» delegatsiyasi keldi

2018 yilning 21 may kuni Toshkent shahriga «Amnesty International» xalqaro nohukumat tashkilotining Sharqiy Yevropa va Markaziy Osiyo bo‘yicha mintaqaviy direktori Mari Struters boshchiligidagi delegatsiya keldi. Bu haqda Tashqi ishlar vazirligi xabar bergan.
Tashrif davomida delegatsiya Bosh prokuratura, Oliy sud, tashqi ishlar, ichki ishlar, adliya, oliy va o‘rta ta'lim vazirliklari, O‘zbekiston Respublikasi Inson huquqlari bo‘yicha milliy markazi, Nodavlat notijorat tashkilotlari milliy assotsiatsiyasi, Fuqarolik jamiyati shakllanishini monitoring qilish mustaqil institutida, Oliy Majlisning inson huquqlari bo‘yicha vakili bilan uchrashuvlar o‘tkazadi, shuningdek, Toshkent davlat yuridik universitetiga tashrif buyuradi.